*ED* Lēmums Nr. 2015/010/R

|  |  |
| --- | --- |
|  | ***EASA*****Eiropas Aviācijas drošības aģentūra** |

**AĢENTŪRAS IZPILDDIREKTORA**

**lēmums**

**Nr. 2015/010/R**

**2015. gada 13. martā,**

# ar kuru tiek pieņemti attiecīgie līdzekļi atbilstības panākšanai un vadlīnijas, kuras attiecas uz Komisijas Regulu (ES) Nr. 2015/340

EIROPAS AVIĀCIJAS DROŠĪBAS AĢENTŪRAS IZPILDDIREKTORS,

ņemot vērā Regulu (EK) Nr. 216/2008[[1]](#footnote-1), jo īpaši tās 38. panta 3. punkta a) apakšpunktu,

tā kā

1. aģentūra, ievērojot Regulas (EK) Nr. 216/2008 18. panta c) punktu, izdod sertifikācijas specifikācijas un attiecīgos līdzekļus atbilstības panākšanai, kā arī vadlīnijas, kuras attiecas uz Regulu (EK) Nr. 216/2008 un tās īstenošanas noteikumu piemērošanu;
2. Attiecīgie līdzekļi atbilstības panākšanai ir nesaistoši standarti, ko pieņēmusi aģentūra un kas atspoguļo līdzekļus, ar kuriem panāk atbilstību Regulai (EK) Nr. 216/2008 un tās īstenošanas noteikumiem;
3. vadlīnijas ir nesaistoša informācija, ko sagatavojusi aģentūra un kas palīdz atspoguļot prasības vai specifikācijas nozīmi; šo informāciju izmanto, lai interpretētu Regulu (EK) Nr. 216/2008, tās īstenošanas noteikumus, sertifikācijas specifikācijas un attiecīgos līdzekļus atbilstības panākšanai;
4. aģentūra, ievērojot Regulas (EK) Nr. 216/2008 19. panta 2. punktu, atspoguļo jaunākos sasniegumus un labāko praksi attiecīgajās jomās;
5. gaisa satiksmes vadības dispečeriem un personām un organizācijām, kas iesaistītas to apmācībā, testēšanā, pārbaudēs un veselības pārbaudēs un novērtēšanā, ir jāatbilst attiecīgajām būtiskajām prasībām, kas noteiktas Regulas (EK) Nr. 216/2008 Vb pielikumā;
6. Komisijas Regula (ES) Nr. 2015/340, ar ko nosaka tehniskās prasības un administratīvās procedūras saistībā ar gaisa satiksmes vadības dispečeru licencēm un sertifikātiem atbilstīgi Eiropas Parlamenta un Padomes Regulai (EK) Nr. 216/2008, groza Komisijas Īstenošanas regulu (ES) Nr. 923/2012 un atceļ Komisijas Regulu (ES) Nr. 805/2011, tika pieņemta 2015. gada 20. februārī[[2]](#footnote-2);
7. aģentūra ir konstatējusi nepieciešamību pieņemt attiecīgos līdzekļus atbilstības panākšanai un vadlīnijas, lai atvieglinātu gaisa satiksmes vadības dispečeru licencēšanu un medicīnisko sertificēšanu, kā arī to personu un organizāciju sertificēšanu, kas iesaistīti gaisa satiksmes vadības dispečeru apmācībā, testēšanā, pārbaudēs, veselības pārbaudēs un novērtēšanā;
8. aģentūra, ievērojot Regulas (EK) Nr. 216/2008 52. panta 1. punkta c) apakšpunktu un aģentūras noteikumu sagatavošanas procedūras[[3]](#footnote-3)5. panta 3. punktu, 6. pantu un 7. pantu, ir veikusi plašas apspriedes ar interesentiem par šā lēmuma darbības jomā ietilpstošiem jautājumiem un pēc tam ir sniegusi rakstisku atbildi uz saņemtajiem komentāriem[[4]](#footnote-4);

IR NOLĒMUSI:

## 1. pants

Attiecīgie līdzekļi atbilstības panākšanai un vadlīnijas, kuras attiecas uz Komisijas Regulu (ES) Nr. 2015/340 ir izklāstītas šā lēmuma I–V pielikumā.

## 2. pants

Šo lēmumu publicē aģentūras oficiālajā publikācijā, un tas stājas spēkā 2015. gada 30. jūnijā.

Pieņemts Ķelnē

*Eiropas Aviācijas drošības aģentūras izpilddirektora vārdā*

*Patrick KY*

1. Eiropas Parlamenta un Padomes Regula (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un Eiropas Aviācijas drošības aģentūras izveidi, ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (OV L 79, 19.03.2008., 1. lpp.). [↑](#footnote-ref-1)
2. Komisijas Regula (ES) Nr. 2015/340 (2015. gada 20. februāris), ar ko nosaka tehniskās prasības un administratīvās procedūras saistībā ar gaisa satiksmes vadības dispečeru licencēm un sertifikātiem atbilstīgi Eiropas Parlamenta un Padomes Regulai (EK) Nr. 216/2008, groza Komisijas Īstenošanas regulu (ES) Nr. 923/2012 un atceļ Komisijas Regulu (ES) Nr. 805/2011 (OV L 63, 06.03.2015., 1. lpp.). [↑](#footnote-ref-2)
3. *EASA MB* Lēmums Nr. 01-2012 (2012. gada 13. marts), ar ko groza un aizstāj lēmumu Nr. 08-2007 par procedūru, kuru aģentūra piemēros, lai izdotu atzinumus sertifikācijas specifikācijas un vadlīnijas (“noteikumu sagatavošanas procedūra”)[(http://easa.europa.eu/the-agency/facts-and-figures/easa-mb-decision-01-2012-amending-and-replacing-mb-decision-08-2007)](http://easa.europa.eu/the-agency/facts-and-figures/easa-mb-decision-01-2012-amending-and-replacing-mb-decision-08-2007). [↑](#footnote-ref-3)
4. <http://easa.europa.eu/document-library/comment-response-documents> [↑](#footnote-ref-4)